Haribda

Haribda (grč. , Khárybdis) u grčkoj mitologiji opasan je morski vir koji je brodove uvlačio u dubinu nastojeći ih progutati, a nalazio se na morskom tjesnacu, preko puta Skile koja je sa svojih šest glava proždirala ljude.

 Etimologija 

Haribdino grčko ime znači "onaj koji usisava".

 Karakteristike 

 Skila i Haribda 

Haribda je ležala na jednoj strani uskog kanala, a na drugoj je strani bila Skila, morsko čudovište. Dvije strane bile su u dometu strijele jedna od druge, toliko blizu da mornari nisu mogli izbjeći Haribdu jer bi došli do Skile i obrnuto. Odatle i metafora "Skila i Haribda" za dva zla koja je nemoguće izbjeći.

 Haribda 

Haribda je bila u obliku velikih usta. Triput dnevno progutala bi voduVergilije: Eneida (III./418.), a potom bi je ispuštala stvarajući virove, pa bi progutala svaku lađu koja bi upala u njeno ždrijelo. Voda koju bi izbacivala ključala bi kao u kotlu na vatri, a uvis bi prskala pjena gdje ju je izbacivala. Kada bi vodu usrkala nazad, spustila bi se mutna voda u dubinu, stijene bi zatutnjale i vidio bi se ponor od crnog mulja. Rijetki bi uspjeli proći pored nje a da ih ne proguta.

 Mitologija 

 Pretvaranje 

Haribda je najprijeSkolastičari: O "Odiseji" bila Najada, morska nimfa ili, možda, kći Posejdona/Ponta i Geje, koja je potopila kopno da bi proširila očevo kraljevstvo, sve dok je Zeus nije pretvorio u čudovište. Bila je toliko ljuta da bi tri puta dnevno ožednila, pa bi usisavala vodu.

Prema drugoj verziji, bila je lakoma žena koja je ukrala Heraklovo stado, pa ju je Zeus otjerao u more svojom munjom.

 Argonauti 

ArgonautiApolodor: Biblioteka (1.136) su uspjeli izbjeći obje jer ih je vodila Tetida, jedna od Nereida.

 Odisej 

OdisejHomer: Odiseja (XII./84., 231., 430.), za razliku od Argonauta, nije imao toliko sreće. Izabrao je da riskira i pređe preko Skile i izgubi nekoliko ljudi, nego da izgubi cijeli brod kod Haribde. Odisej je uspješno održavao ravan kurs i izgubio samo šest ljudi. Ali, njegovi su drugovi poslije uvrijedili Helija ubivši njegovo sveto stado, stoga je Zeus na kraju uništio brod i posadu munjom, a samo se Odisej spasio.

Odisej je ostao na svom splavu te je vraćen do Skile i Haribde, ali ovaj put je prošao pored Haribde koja je uvukla u sebe njegov splav. Odisej je preživio držeći se za smokvino stablo koje je raslo na stijeni. Pri sljedećem izlijevanju vode, njegov je splav odbačen te je nastavio s putem.

 Eneja 

EnejaVergilije: Eneida (III./555.) je s drugovima prošao područje Etne i začuo olujne valove kako udaraju o stijene, a potom su došli ususret Haribdi, ali su se uspjeli izvući prema luci i završili su na kiklopskim obalama.

 Lokacija 

TradicionalnoTukidid: Povijest Peloponeskog rata (4.24.5) se Haribdina lokacija povezuje s Mesinskim zaljevom na sicilskoj obali preko puta stijene koja se naziva Skila. Tamo se stvara vrtlog, ali rijetko je opasan. Druga je moguća lokacija rt Skila u sjevernoj Grčkoj.

 Reference 

 Također pogledati 
 Apolodor: Biblioteka
 Homer: Odiseja
 Vergilije: Eneida

 Vanjski linkovi 

 Haribda u klasičnoj literaturi i umjetnosti 
 Haribda u grčkoj mitologiji 

Kategorija:Grčka mitološka stvorenja